Case ID: 1185952
Sentence 0: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 178.1-ci maddəsi ilə elan edilmiş ittiham üzrə təqsirli bildi, əməlindən peşman olduğunu bildirdi və ifadəsində Zərərçəkmiş şəxs1 onun doğma əmisi oğlu olduğunu, Zərərçəkmiş şəxs1 2015-ci ildə hərbi xidmətə getdiyini, 2016-cı ildə xəstəliklə bağlı hərbi xidmətdən tərxis olunduğunu, hərbi xidmətdən qayıtdıqdan sonra Rufət və onun ailəsinin atası Abdullaya müraciət edərək Rufətə hərbi xidmətdən xəstəliklə bağlı tərxis olunması ilə bağlı əlillik təyin olunması, həmçinin müvafiq sığorta pulunun alınması, həmçinin əlilliyin təyin olunması üçün lazımi sənədlər toplanması ilə bağlı kömək etməsini xahiş etdiklərini, atasının isə bu işdə onun onlara kömək edə biləcəyini bildirdiyini, bundan sonra əmisi oğlu Zərərçəkmiş şəxs1lə görüşdüyünü, Rufətin ona əlillik təyin edilməsi və sığorta pulu almasıüçün kömək etmək lazım olduğunu bildirdiyini, Rufətin adından müvafiq işləri həyata keçirmək və həmçinin ona sığorta pulu alması üçün Rufətə ona ümumi etibarnamə verməsini bildirdiyini, 2016-cı ilin axırlarında Rufətin Ağdaş notariat kontorundan ona ümumi etibarnamə verdiyini, bundan başqa ondan hərbi biletini və xəstəliklə bağlı hərbi hissədən verilən müvafiq sənədlərini də aldığını, bundan sonra Rufətə əlillik təyin olunması ilə əlaqədar iş görməyə başladığını və Rufətə əlillik və pensiya təyin etdirdiyini, bunun üçün yol xərci, ümumi xərcləri, yəni zəhmət haqqı kimi onlardan 800 manat pul aldığını, bu pulu Rufətin anası tərəfindən onun razılığı əsasında ona zəhmət haqqı kimi verildiyini, bundan sonra Rufətə sığorta pulu təyin edilməsi ilə əlqadar müraciət etdiyini və ona təyin edilmiş təxminən 6600 manat sığorta pulunu 2017-ci ilin yay aylarında aldığını, pulu alan kimi həmin pulun 4500 manatını öz hesabına yenidən depozitə qoyduğunu, qalan 2100 manata yaxın hissəsini isə Rufətgilə vermək üçün götürdüyünü, daha sonra Rufətə 2100 manat sığorta pulu təyin etdiklərini bildirdiyini və həmin pulu onlara vermək istədiyini, lakin Rufət və Şəlalənin sığorta pulunun çox olmalı olduğunu bildirərək pulu götürmədiklərini və həmin 2100 manatın onda qaldığını, daha sonra Rufət və anası Şəlalənin ondan Rufətin sənədlərini istədiklərini, lakin sənədləri versə Rufətgilin gedib ona nə qədər pul təyin edildiyini öyrənəcəyindən qorxduğunu, lakin sonradan onların Rufətə 6600 manat sığorta pulu təyin edildiyini şifahi olaraq öyrəndiklərini bildiyini, ancaq əllərində rəsmi sənəd olmadığından bunu dandığını və Rufətə 2100 manat sığorta pulu təyin edildiyini bildirərək onları aldatdığını, öz hesabına depozitə qoyduğu pulu az-az götürüb xərclədiyini, lakin Rufətgilə verilməli olan 2100 manata dəymədiyini, onlara dəfələrlə həmin pulu götürmələrini təklif etsə də, Rufət və anası Şəlalənin həmin pulu götürmədiklərini, bundan bir müddət sonra Rufətgilin onun barəsində ərizə ilə Ağdaş RPŞnə müraciət etdiklərini bildiyini, Rufətə düşən sığorta pulunun bir hissəsinin onun tərəfindən götürülməsi və ya xərclənməsi üçün aralarında heç bir razılıq olmadığını, sadəcə olaraq əvvəlcədən Rufətdən etibarnamə aldığı zaman onun sığorta pulunu aldıqdan sonra bir hissəsini ələ keçirməyi fikirləşdiyini, Rufətin ona çox etibar etdiyini və ona hansı məbləğdə sığorta təyin edildiyini desə Rufətin ona inanacağını və həmin işin arxası ilə düşməyəcəyini fikirləşdiyini bildirdi, müddətin keçməsi ilə bağlı barəsində olan cinayət işi üzrə cinayət təqibinə xitam verilməsini və cinayət məsuliyyətindən azad edilməsini xahiş etdi.